
    Til Morten,
   

   
    for ditt engasjement for det livet folk lever i arbeid.
   

  

 
  
   
    
    
    Prolog Aker og den norske samarbeidsmodellen
   

   
    For ein triumf, er min fyrste tanke når eg høyrer klubbleiar Stian Sagvold ved Aker Verdal fortel om den nye produksjonslina ved Aker Verdal. Triumf for kva som er mogleg å oppnå gjennom partssamarbeidet i norsk arbeidsliv. Ei investering på fleire hundre millionar kroner skal utvida kapasiteten, auka produktiviteten og i tillegg gjera bedrifta langt betre rusta for satsing innan fornybar energi og industri.
   

   
    For fire år sidan, våren 2020, var Aker Verdal i reell fare for nedlegging. Pandemi, låge oljeprisar, ordretørke for leverandørindustrien og dystre framtidsutsikter aktualiserte tøffe grep for reduksjon i kapasitet og investeringar. Styret i Aker Solutions hadde alt fatta vedtak om nedlegging av verftet i Sandnessjøen, og vedtak om nedskalering, eventuelt nedlegging, i Verdal og på Stord var på trappene. Situasjonen i andre leverandørbedrifter var tilsvarande alvorleg. Mange av dei hyrnesteinsbedrifter i sine lokalsamfunn.
   

   
    Situasjonen utløyste eit intenst samarbeid mellom industri og fagrørsle for politiske tiltak som kunne skapa aktivitet og avhjelpa situasjonen. Resultatet blei stortingsvedtaket 20. juni 2020 om midlertidige endringar i oljeskatteregimet, eit vedtak som umiddelbart utløyste vedtak om investeringar frå operatørselskapa på sokkelen, og arbeid som var stansa på enkeltprosjekt vart teke opp at. Sandnessjøen, Verdal, Stord og ei rekke andre bedrifter og underleverandørar var sikra aktivitet, og tusenvis av arbeidsplassar blei redda.
   

   
    Stortinget sitt vedtak var og er framleis omstridt, av særskilt to årsaker. At det var for gunstig for oljeselskapa, og dernest at det ville binda opp kapasitet og kompetanse i leverandørindustrien og gjennom det seinka utvikling av fornybar industri. Sett i ettertid er den fyrste ei delvis relevant problemstilling. Vilkåra for oljeselskapa blei kanskje gunstigare enn naudsynt, og det burde vore knytt sterkare forpliktingar om mellom anna å levere på tiltak for leverandørindustrien. Men påstanden om å seinka fornybarutvikling er kort og godt feil. Tvert om, utan aktivitetspakken ville vital kompetanse og kapasitet til det grøne skiftet gått tapt som konsekvens av krisa i leverandørindustrien. I tillegg har aktiviteten gjort det mogleg, som ved Aker Verdal, å oppgradera bedriftene for å kunna ta fatt på fornybare prosjekt når dei måtte komma. Og eg har på spørsmål enno ikkje fått eit einaste konkret døme på fornybarprosjekt som er utsett grunna manglande kapasitet i leverandørindustrien. Tvert om, i industrien blir det arbeida intenst for å posisjonere seg mot fornybarsatsinga, men manglande politisk avklaring av regulatoriske og finansielle råmevilkår seinkar utviklinga. Og truleg må partssamarbeidet på ny mobiliserast for å få fart på dei politiske prosessane.
   

   
    Det var ikkje tilfeldig at Aker, både leiing og tillitsvalde, var førande og dei som batt saman aktørane på både arbeidsgjevar- og arbeidstakarsida i det intense arbeidet for å sikra politisk fleirtal for stortingsvedtaket. Industrikonsernet Aker har i mange tiår vore kjent for eit utstrekt topartssamarbeid, og også for aktiv bruk av trepartsmodellen som inkluderer dialog, samarbeid og påverknad mot politiske myndigheiter om råmevilkår for industrien.
   

   
    Røtene går tilbake til stiftinga av den fyrste verkstadklubben i 1902 ved Akers Mekaniske Verksted i Oslo. Der du i dag finn Aker Brygge, var det den gong ein svært klassebevisst og til dels revolusjonær arbeidsstokk inspirert av tanken om arbeidarklassen si frigjering. Samtidig var dei bevisste på at verdiskapinga dei sto for, og dermed skipsverftets ve og vel, var eit nødvendig grunnlag for å kunna forbetra både arbeidarane sine kår og den generelle samfunnsutviklinga.
   

   
    På same vis var også dåverande eigar Fred Olsen, som samtidig var ein integrert del av overklassen, klart bevisst på si avhengigheit av arbeidarane si dyktigheit og innsats for å realisere sine mål som verftseigar, og ikkje minst som skipsreiar. Difor finn ein tidleg i Akers historie dømer på kompromiss mellom arbeid og kapital som elles var ganske uvanlege, for ikkje å seie uhøyrte i dåtidas ånd.
   

   
    Dag Solstad omtalar nokre slike hendingar på strålande vis i sin roman «Medaljens forside», utgitt i samarbeid med Aker til selskapet sitt 150-års jubileum i 1991. Den mest omtalte er kanskje gratialet på 12 prosent pluss ein sekk poteter i 1918, då rein naud herja blant fattige arbeidsfolk i hovudstaden. Og klubben, som nok syntest at det var på sin plass at bedrifta tok ansvar for sine arbeidarar i ein slik situasjon, sende likevel takkeskriv og rykte inn takkeannonse i tre av byens aviser.
   

   
    Enno meir oppsiktvekkande var det at Fred Olsen gav heile sitt aksjeutbytte i 1919, 89 100 kroner, til klubben, for å la den distribuere gåva slik den fann det best. Eit forsøk frå Fred Olsen på å kjøpa seg lojalitet? Nei, han visste vel at det ville han ikkje lukkast med ovafor den sjølvbevisste klubben, som avviste at dette var ein måte å la seg «kjøpa» av eigaren. Og då kona til Fred Olsen døydde på slutten av same året, vedtok klubben å samla inn pengar blant dei organiserte arbeidarane til ein sølvkrans på hennar grav, eit varig symbol for respekt og takksemd.
   

   
    For meg viser dette at alt den gong forhalt eigar, leiing og tillitsvalde i Aker seg til kvarandre ut frå respekt og forståing for sine ulike roller på ganske andre måtar enn det som er gjengs i samtida. Så kan ein seie at dette var Fred Olsen sin snedige måte å handtere maktbalansen på for å ivareta sine interesser i verft og rederi. Men det var uansett spesielt og representerte klart brot med sin stand og vitnar om både teft og mot. Så fekk då også Fred Olsen bot frå Mekaniske Verksteders Landsforening for å ha gitt for store lønstillegg i 1919, men svarte med å melde seg ut. Han lot altså omsynet til topartsforholdet overstyra lojaliteten til eigen organisasjon.
   

   
    Også tidleg treparts samarbeid blir illustrert ved ei hending på det hardaste 30-talet, der Fred Olsen samarbeida med Norsk Jern- og Metallabeiderforbund sin formann, Konrad Nordahl. Føremålet var å få Oslos ordførar Giøtz til å gje verftet billig straum, og staten til å yta gode lånevilkår. Slik vart to fruktbåtar som elles ikkje ville blitt bygd, bygd for å halda folk i arbeid. Verftet tok kontrakten utan forteneste, og arbeidarane ytte sin skjerv ved å akseptere dårlegare akkordar.
   

   
    Opphavet til dagens Aker-modell finn du på slutten av 50- og tidleg 60-tal. Modellen var knytt opp mot sentrale personar på både tillitsvalt- og leiarsida, særskilt generaldirektør Martin Siem som sterk tilhengar av tett dialog og samarbeid, og fellestillitsvald i Aker, Ragnar Kalheim, som kom frå Akers Mekaniske Verksted i Oslo. Kalheim vart frå 1961 landets fyrste fellestillitsvald i det som var det fyrste formaliserte konsernfaglege samarbeidet mellom bedrifter i eit industrikonsern i Norge.
   

   
    Siem og Kalheim hadde nok ulike mål for samfunnsutviklinga, men dei evna å sjå gjennom ulikheitene – det som skilde. Dei utvikla eit tett samarbeid for å lukkast med det viktigaste for dei begge, å utvikla Aker slik at folk treivst, og at produktivitet og verdiskaping var på topp og slik bidrog positivt til den generelle samfunnsutviklinga.
   

   
    Det var elles
    
     klubben
    
    ved Akers Mekaniske Verkstad som tok initiativ til produktivitetsutvalet ved bedrifta, og Aker var føregangsbedrift i partsbasert produktivitetsarbeid gjennom den fyrste produktivitets- og fastlønsavtalen som såg dagens lys i 1957. Grunnlaget som disse la, har seinare blitt foredla vidare av sterke klubbar og markante skikkelsar på begge sider.
   

   
    Akerbedriftene har også vore aktive deltakarar i ulike nasjonale program for bedrifts- og produktivitetsutvikling, som til dømes BU 2000 og medarbeidardriven innovasjon. I tillegg har ei rekke eigeninitierte tiltak for utvikling av partssamarbeid og bedrifter blitt gjennomført, mest basert på eigne ressursar, men også i samarbeid med ulike forskingsinstitusjonar. Særskilt har skips- og seinare offshoreverfta vore sentrale i utvikling og praktisering av samarbeidet.
   

   
    Tilnærminga til samarbeidet er særs viktig. Det skal ikkje avgrensa seg til pliktløpet etter lov- og avtaleverk i partsbaserte organ for informasjon og drøfting, men handla om korleis disse kan nyttast som strategiske verktøy for utvikling av organisasjon og bedrifter. Og vidare at det formelle partssamarbeid må understøas av uformell, open, tillitsfull og jamleg dialog på tvers av hierarkiske og organisatoriske skiljeliner i bedriftene. Når så dette blir kombinert med god rolleforståing, evne til å skilja mellom partsinteresser og fellesinteresser, er grunnlaget på plass for velfungerande samarbeid. Det handlar ikkje om å viska ut interessekonfliktar, men om å finna dei beste arenaene, verktøya og metodane for å handtere partsinteresser i dertil eigna fora, samtidig som fellesinteressene blir handtert tilsvarande for optimal utvikling av bedrifter og organisasjonar. Ein bør ha evna til å gå ut av eit møte der knalltøffe diskusjonar om partsinteresser har vore tema, og rett inn i nytt møte der fellesinteresser rundt produktivitets og bedriftsutvikling er dagsorden.
   

   
    Dette er kjerna i Aker-modellen for samarbeid. Den kviler på den norske modellen, men har i vår tolking og praktisering eit utvida virke. Den er ikkje «by the book», men «beyond the book», i tydinga at den strekk seg ut over dei lov- og avtalebaserte samarbeidsorgana, og at uformelt samarbeid og dialog har ein særs viktig funksjon og bidreg til å styrka samhandling og resultat for både bedrift og tilsette. Dette skal gjelda frå det minste verkstadsgolvet og opp til øvste bestemmande nivå i konsernadministrasjon og konsernstyre. Det gir betre prosessar, betre vedtak, betre implementering av vedtaka og betre resultat.
   

   
    Og som historia i starten viser, Aker-modellen fungerer ikkje berre internt, men også eksternt overfor hovudorganisasjonar, myndigheiter og andre interessentar. Den er eit verktøy for utøving av samfunnsansvar. Og ser vi på denne sida av årtusenskiftet, er døma mange på stor betydning for Aker si utvikling, her er nokre få:
   

   
    • Fusjonen Aker Maritime og Kværner. Tett involvering av tillitsvalde frå begge selskap under integrasjonsprosessen gjorde det mange spådde ville bli eit «blodbad», til ein vellukka integrasjon der stridsspørsmåla blei løyste utan opne konfliktar.
   

   
    • Aker Holding-avtalen som hindra sal og oppsplitting, og som sikra norskbasert eigarskap til eit av våre viktigaste teknologiselskap, Aker Solutions, som har bidrege med omfattande sysselsetting, verdiskaping, skatteinntekter, industriell utvikling og knoppskyting i ettertid.
   

   
    • Aktivitetspakken for oljeindustrien. Den var riktig og viktig, og gir i disse dagar gevinst i rikt monn i form av arbeidsplassar og verdiskaping for bedrifter og samfunn. Og den hindrar ikkje, men byggjer bru og bevarar teknologi, kompetanse og kapasitet som vi treng i gradvis transformasjon over til fornybarsamfunnet.
   

   
    • Ei rekke omfattande og krevjande omstillingar i konsernet.
   

   
    Så det er ikkje utan grunn at Aker-modellen inngår i Aker si risikomatrise, som ein viktig og verdifull eigendel som må bevarast og vidareutviklast.
   

   
    Partssamarbeidet har hatt stor verdi også for det øvrige arbeids- og samfunnslivet. Det partssamansette Medvirknings- og medbestemmelsesutvalget slo i sin NOU 2010: 1 fast at: «Medvirknings- og medbestemmelsesordningene har verdi både som redskaper for økt demokrati i arbeidslivet, som et virkemiddel for å øke produktivitet og verdiskapning, for å legitimere beslutninger og forhindre ressurskrevende konflikter. Etter utvalgets oppfatning er demokrati i arbeidslivet et gode i seg selv, og ordningene har en selvstendig verdi på dette grunnlaget.» Og vidare: «På 1980- og 1990-tallet ble det fremhevet at den norske representative samarbeidsmodellen ikke var i stand til å håndtere de utfordringer arbeidslivet sto overfor, modellen har imidlertid vist seg som et av de viktigste konkurransefortrinn for norsk økonomi, og dagsorden bør heller være videreutvikling, enn brudd med modellen.»
   

   
    Men korleis er så utsiktene for både Aker-modellen og den norske modellen? Kan vi ta for gitt at modellen er så rotfesta at den lever vidare uberørt av indre og ytre omstende? Eg trur ikkje det, og det gjer vi heller ikkje i Aker. Trugsmåla er mange, som til dømes:
   

   
    • Ny teknologi med automatisering, robotisering og kunstig intelligens endrar organisering og innhald i arbeidet.
   

   
    • Stadig meir komplekse beslutningsstrukturar og sentraliserte maktpyramidar i konsern. Stor avstand opp og ingen autonomi for lokalt partssamarbeid om utvikling og produktivitet. Motivasjon, kreativitet og dynamikk forsvinn.
   

   
    • Vår samarbeidsmodell er ikkje pensum i høgare utdanningsinstitusjonar, og for morgondagens leiarar er den ukjent når dei entrar arbeidslivet.
   

   
    • Internasjonale HR-konsept erstattar gode norske tradisjonar. Kvifor denne iver etter å kopiere andre på områder der vi er mykje betre sjølv?
   

   
    • Partsarenaer blir overteke av advokatane. For advokatar handlar det om å vinna over motparten med fortolking og stram praktisering av paragrafar, frå eit lov- og avtaleverk som altfor mange av dei ikkje forstår bakgrunnen for og hensikta bak. Før var forhandlingar styrte av folk på begge sider som kjente avtalanes historikk og intensjonar, og med mål om å finna levelege kompromiss.
   

   
    • Massiv innleige i mange bedrifter hindrar god praktisering av modellen. I byggebransjen har innleige herpa organisasjonsgrad, partssamarbeid og produktivitetsutvikling.
   

   
    • Bedriftsdemokrati tapar terreng. Berre eitt av fem aksjeselskap og eitt av seks konsern har tilsette i styrerepresentasjon.
   

   
    Korleis ivareta både parts og fellesinteresser i handtering av desse og andre utfordringar? Er vårt eksisterande lov- og avtaleverk tilpassa endringar som tvingar seg fram? Ta det med konsern som stadig fleire har sin arbeidsplass i, og la meg illustrere med ei kvardagshistorie. Reinhaldaren på kontoret mitt på Aker Stord kom innom. Ho var tidlegare eit sprudlande og engasjert menneske. Som tillitsvalgt for reinhald, kantine og vaktgruppa var ho i si tid med og fronta utvikling og status i reinhaldsyrket og bidrog i prosessen fram til offentleg godkjenning som fag.
   

   
    Etter fleire trinn med outsourcing var ho no i eit internasjonalt gigakonsern med fleire hundre tusen tilsette. I ein liten norsk filial, der meiningar, idear og forslag frå tilsette blei alt anna enn verdsett, og der tillitsvalde blei uglesette. Ho var dønn frustrert, hadde mista all gnist og pågangsmot og utførte sitt arbeid utan inspirasjon.
   

   
    Frå å vera del i eit aktivt tillitsvalt- og verneombodssystem med høg grad av innverknad i eiga bedrift var ho no ei ørlita brikke i ein gigantisk vev av selskap, utan muligheit til innverknad i verken eige selskap eller bedrifta der ho utførte sitt arbeide. Ho er ikkje aleine. Altfor mange føler det slik, mellom anna i store konsern, i leigefirma og vikarbyrå, i kjeder og franchiser og så vidare.
   

   
    Er det mangel på kompetanse og evne til å utnytta eksisterande regelverk, eller er det at regelverket ikkje lenger er tilpassa dagens og morgondagens arbeidsliv som er årsaka til hennar og andres problem? Er det slike kvardagar på arbeidsplassen som skapar engasjement og deltaking i produktivitets og bedriftsutvikling? Svaret gir seg sjølv. Dette dømet gir det motsette!
   

   
    Mange lokale bedriftsklubbar opplever tilsvarande frustrasjon. Sentraliserte konsernstrukturar har flytta makt frå lokale partsorgan til sentrale beslutningsfora der lokale tillitsvalde har langt mindre innverknad. Resultatet er frustrasjon, tap av inspirasjon og dynamikk i det lokale forbetrings-, produktivitets- og utviklingsarbeidet.
   

   
    I Aker erkjenner både leiing og tillitsvalde at utfordringane er reelle, og eit initiativ er rulla ut med arbeidstittel Aker-modellen 2.0. Det overordna målet er å bevara, styrka og vidareutvikla samarbeidsmodellen og samarbeidskulturen mellom tilsette (tillitsvalde) og bedrift (leiing) i Aker-selskapa. Og som eit premiss for å lukkast med det, styrka fagforeininganes rolle og utbreiing i konsernet. Initiativet har brei støtte blant tillitsvalde og leiing, og vil vonleg sikra at Aker også framover kan spela ei tilsvarande viktig rolle i utviklinga av partssamarbeidet som ein viktig samfunnsinstitusjon i norsk arbeidsliv.
   

   
    I det ligg det også vurdering av å inngå samarbeid med relevante forskarar/forskingsmiljø, både for hjelp og støtte i gjennomføringa av prosjektet, men også, og ikkje minst, for å bidra til felles kunnskapsutvikling til beste for både Aker og samfunnet rundt. For forsking og akademia har opp gjennom historia spelt ei verdifull rolle i utviklinga av vår arbeidslivsmodell. Difor er det svært bra at vi får denne nyutgåva av boka om demokrati i arbeidslivet med oss som eit viktig verktøy i det vidare arbeidet.
   

   
    For verken Aker-modellen eller den norske arbeidslivsmodellen er varige og upåverka av ytre og indre omstende. Dei må vernast og treng å utviklast vidare. Altfor mange og stadig fleire får ikkje ta del i rettane som ligg i modellen slik dømet med reinhaldaren viste, og trugsmåla mot samarbeidsmodellen, både indre og ytre, er mange. Ansvaret og utfordringa kviler på oss alle, våre myndigheiter, industri og næringsliv, fagrørsla og det sivile samfunnet.
   

   
    Takk for boka! La den bli eit flittig brukt verktøy i å ta vare på og vidareutvikla ein av vårt samfunns viktigaste eigendelar: vår unike samarbeidsmodell i arbeidslivet.
   

   
    Atle Tranøy
   

   
    tidlegare konserntillitsvald i Aker
   

   
    
     Atle Tranøy startet som stillasarbeider på Aker Stord i 1976 og tok senere fagbrev som industrirørlegger. Han ble tillitsvalgt i 1982, og fem år senere ble han klubbleder. Etter ti år som klubbleder ble han fellestillitsvalgt i Aker Maritime, som etter fusjonen med Kværner i 2002 ble til Aker Kværner. I 2004 ble han valgt som konserntillitsvalgt i morkonsernet Aker. Da han ga seg i 2023, hadde han mer enn 40 års erfaring som tillitsvalgt. Tranøy har vært en sentral aktør ikke bare i Aker, men også i norsk fagbevegelse, og i utformingen av norsk industripolitikk gjennom tre tiår.
    
   

  

 
  
   
    
    
    Forord
   

   
    Det er ikke uvanlig at bøker som kommer i andre eller tredje utgaver, har et nytt forord for hver versjon. Det får du ikke her. Denne boka er egentlig mer en ny bok enn en ny utgave. Det avspeiler at verden er et annet sted nå enn i 2012, og at vi som arbeidsforskere har blitt litt bredere og bedre i hvordan vi dekker arbeidslivet.
   

   
    De som har lest 2012-utgaven, vil kjenne igjen strukturen og logikken, og noen av kapitlene i omskrevet form, men de vil også se at her er det mye nytt. De viktigste endringene er at vi diskuterer arbeidslivet og samarbeidsmodellen mye grundigere med tanke på ulike deler av offentlig sektor, og at vi bruker mye mer plass på rollene til teknologi og digitalisering i virksomhetene. I tillegg er alle eksemplene fra det konkrete arbeidslivet nye i forhold til tidligere.
   

   
    Bokskriving er vanskelig uten gode hjelpere. En takk skal gå til SINTEF – til organisasjonen som har hjulpet oss med å finne tid til prosjektet, men først og fremst til et stort felt av gode kolleger i et godt arbeidsmiljø. En stor takk også til menneskene og institusjonene i trepartssamarbeidet, som holder demokratiet i arbeidslivet i gang. En takk til anonym konsulent, hvis kritiske og konstruktive kommentarer gjorde oss noen hakk bedre. Takk også til Sven Barlinn i Fagbokforlaget som ledet oss til å ta fatt på denne nyskrivingen. Den aller største takken går til alle de tillitsvalgte, ledere og ansatte i norsk arbeidsliv som vi har hatt anledning til å treffe, diskutere med og lære av. Hvis boka gjør noen nytte for noen av dem, så har den vært verdt strevet.
   

   
    I forordet til den første versjonen av «Demokrati i arbeidslivet», som kom i 2012, skrev vi at det hadde vært viktig for oss å skrive denne boka. Det mener vi fortsatt, ikke fordi vi er viktige, eller fordi at vi skal si at boka er viktig (det får andre si), men fordi samarbeidsmodellen er viktig. Som Atle Tranøy skriver i prologen, samarbeidsmodellen i arbeidslivet er «ein av vårt samfunns viktigaste eigendelar». Det fortjener en bok.
   

   
    Morten Levin, professoren, aksjonsforskeren og den rause kollegaen vår, gikk etter lang tids sykdom bort mens vi arbeidet med boka. Han var en stor inspirator for flere enn bare oss. Boka er tilegnet ham.
   

   
    Trondheim, 20. april 2024
   

   
    Lisbeth, Johan, Andreas og Tore

